Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 1007

e) Ha a bejelentõ — a c) pont szerint — kifogással fizetett pótilletéket, a nemzetközi kutatási szerv a pótilleték fizetésére vonatkozó felhívás indokoltságának elõzetes megvizsgálását követõen felhívhatja a bejelentõt, hogy a kifogás megvizsgálásáért illetéket fizessen („kifogásolási illeték”). A kifogásolási illetéket attól a naptól számított egy hónapon belül kell megfizetni, amelyen a bejelentõt értesítették a vizsgálat eredményérõl. Ha e határidõ alatt a kifogásolási illetéket nem fizették meg, a kifogást visszavontnak kell tekinteni. A kifogásolási illetéket a bejelentõnek vissza kell fizetni, ha a c) pontban említett háromtagú tanács, egyéb külön fórum vagy felettes hatóság megállapítja, hogy a kifogás teljes mértékben megalapozott volt. 40.3 Határidõ A 17. cikk 3. bekezdésének a) pontjában említett határidõt minden esetben — az eset körülményeit figyelembe véve — a nemzetközi kutatási szerv állapítja meg; e határidõ nem lehet kevesebb, mint tizenöt, illetve harminc nap aszerint, hogy a bejelentõ lakóhelye a nemzetközi kutatási szerv országában van-e vagy sem, és nem lehet több, mint a felhívás napjától számított negyvenöt nap.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes